google/wiki40b huggingface dataset:
Lebuhraya Tamparuli-Ranau

Lebuhraya Tamparuli-Ranau merupakan antara lebuh raya yang termasuk dalam jajaran Lebuhraya Pan-Borneo AH150. lebuhraya yang mempunyai jarak sepanjang 71km itu menghubungkan pekan Tamparuli dan pekan Ranau. Pada pembentangan bajet 2013, Perdana Menteri, Dato' Sri Najib telah mengumumkankan kos sebanyak RM27 billon untuk menaik-taraf lebuhraya Pan Borneo yang bermula dari Telok Melano di Sarawak dan berakhir di Serudong, Tawau, Sabah. Malangnya atas sebab mempunyai rekabentuk muka bumi yang agak curam sekitar Tamparuli ke Ranau, jajaran lebuhraya dari Tamparuli ke Ranau dikecualikan dalam fasa pertama projek menaik-taraf lebuhraya tersebut. Namun jajaran tersebut di letakkan dalam fasa kedua dalam projek mega tersebut. Perjalanan sepanjang lebuhraya Tamparuli-Ranau dihidangkan dengan pemandangan gunung Kinabalu dan cuaca yang agak sejuk.
Hari Wanita Kebangsaan

Hari Wanita Kebangsaan merupakan satu cuti umum di Afrika Selatan pada 9 Ogos. Ini memperingatkan tentang perarakan kebangsaan kaum wanita pada hari ini tahun 1956 yang bertujuan untuk membuat rayuan membantah perundangan yang mewajibkan kaum Afrika untuk membawa "pas", dokumen pengenalan istimewa yang mengehadkan kebebasan bergerak untuk seseorang yang berbangsa Afrika semasa zaman aparteid.

Peristiwa

Pada 9 Ogos 1956, seramai 20 000 orang wanita mengadakan sesuatu perarakan di sekitar Union Buildings di Pretoria untuk membantah penggubalan yang dicadangkan kepada Akta Kawasan Urban (biasanya dikenali sebagai pass laws) pada tahun 1950. Mereka meninggalkan sebilangan rayuan yang mengandungi lebih daripada 100 000 tandatangan pada pintu pejabat Perdana Menteri J.G. Strijdom.
Mereka berada di luar dengan senyap selama 30 minit, kebanyakan daripada mereka membawa anak-anak mereka pada belakang tubuh mereka. Ini termasuklah para pengasuh kanak-kanak yang turut membawa anak majikan kulit putih mereka. Para kaum wanita menyanyikan sebuah lagu bantahan yang ditulis untuk peristiwa itu: Wathint’Abafazi Wathint’imbokodo! (Sekarang anda telah menyentuh wanita, anda telah memukul batu.). Pada 50 tahun yang lalu, sejak peristiwa itu, frasa (atau yang terbaru: "anda pukul seorang wanita, anda pukul sebuah batu") telah melambangkan keberanian dan kekuatan kaum wanita di Afrika Selatan.
Perarakan ini diketuai oleh Lilian Ngoyi, Helen Joseph, Rahima Moosa, dan Sophia Williams-De Bruyn.
Sejak tahun 1994, tarikh 9 Ogos ditetapkan sebagai Hari Wanita di Afrika Selatan. Pada tahun 2006 sebuah enakmen semula perarakan ini dijalankan untuk ulang tahun ke-50nya, dengan kehadiran banyak veteran perarakan 1956.
Ginkgo biloba

Ciri-ciri morfologi

Pokok ginkgo ialah pokok konifer yang boleh membesar sehingga 40 m dan boleh hidup sehingga 1,000 tahun lamanya. Pokoknya berbentuk mahkota bersudut dan panjang dengan cabang tak menentu serta akar dalam yang membolehkannya tahan kepada serangan angin dan salji. Daunnya (5-10 cm) berwarna hijau muda pada musim panas dan bertukar keemasan sebelum gugur pada musim luruh. Ia berbentuk seperti kipas, liat dan rata, dengan urat bercabang. Daun, buah dan biji benihnya boleh digunakan untuk makanan dan perubatan.

Sejarah perubatan

Perubatan luar menggunakan daun ginkgo (bai-guoye) pertama kali direkodkan di China dalam penulisan Lan Mao Dian Nan Ben Cao pada tahun 1436. Kegunaan dalaman pula direkodkan dalam tugas khas diraja Liu Wen-Tai, Ben Cao Pin hui Jing Yao pada tahun 1505.

Penanaman dan kegunaan

Pokok ginkgo sudah lama ditanam di China; sesetengah yang ditanam di tokong dipercayai telah berumur lebih dari 1,500 tahun lamanya.
Pokok ginkgo mudah hidup dengan baik di persekitaran bandar, tahan dengan pencemaran udara dan kawasan tanah terhad. Ia juga jarang diserang penyakit dan perosak.  Kebanyakan yang ditanam adalah pokok jantan kerana ia tak menghasilkan biji benih yang berbau busuk apabila gugur. 'Emas Luruh' ('Auntum Gold') ialah kultivar popular sebagai klon pokok jantan yang banyak digunakan dalam penanaman sebagai pokok hiasan di negara yang mempunyai 4 musim.
Ginkgo juga popular sebagai tanaman penjing dan bonsai; ia boleh ditanam dan disimpan dalam bekas kecil dan dijaga untuk berkurun lamanya. Selanjutnya, ia adalah pokok yang mudah dibiakkan melalui biji benih.

Khasiat

Dalam perubatan China, biji Gingko biloba dianggap lebih bermanfaat berbanding daun. Ia digunakan untuk merawat asma, masalah keputihan, kencing malam dan tidak terkawal dan tonik paru-paru kerana ia mempunyai bahan anti bakteria dan anti kulat.
Bagaimanapun sejak 30 tahun yang lalu, ahli sains mendapati ekstrak daunnya lebih bermanfaat kerana kandungan flavonoid dan terpena lakton yang bertanggungjawab ke atas kebanyakan tindakan biologi dalam tubuh manusia. 
Gingko menggalakkan pengaliran darah, termasuk ke otak, tangan dan kaki, mengawal keanjalan saluran darah serta mengurangkan kecenderungan pembekuan darah. Manfaat terhadap memori tidak terhad kepada golongan berusia, malah kajian ke atas golongan wanita muda yang sihat menunjukkan perubahan memberangsangkan dalam ujian memori selepas pengambilan ekstrak Gingko biloba.
Gingko biloba turut dipercayai memberi kesan baik terhadap fungsi kognitif bagi penyakit Alzheimer. Memandangkan otak terdiri daripada asid perlu tak tepu yang tinggi, ia mendedahkan kepada radikal bebas. Gingko biloba adalah anti oksida yang baik dan ini juga menjadikannya popular sebagai makanan tambahan.
Minyak ikan yang kaya dengan asid dokosaheksanoik juga turut memberi impak kepada rangsangan minda. Rangsangan minda sebenarnya bukan sahaja sesuai untuk golongan kanak-kanak, malah sesuai juga untuk golongan berusia bagi mengekalkan kecergasan minda. Membaca, menyelesaikan teka-teki, teka silang kata serta bermain catur merupakan antara permainan yang boleh merangsang minda.
Pulau Ligitan

Ligitan adalah sebuah pulau di negeri Sabah, Malaysia. Lokasinya tidak jauh dari pulau Borneo/Kalimantan. Pulau kecil ini terletak di Tawau, Sabah dan di Lautan Sulawesi.
Pulau ini telah dituntut bersama-sama oleh Malaysia dan Indonesia dan menjadi pertikaian wilayah antara Indonesia dan Malaysia. Namun, setelah di bawa bagi perbicaraan diperingkat antarabangsa, pulau ini beserta Pulau Sipadan diputuskan menjadi wilayah Malaysia pada tahun 2003 oleh Mahkamah Keadilan Antarabangsa. Keputusan ini berdasarkan "penguasaan berkesan - effective occupation" yang ditunjukkan oleh British (bekas pengkoloni Malaysia sebelum ini), dan ketiadaan tuntutan yang lebih baik.
Malaysia benar-benar mengelola pulau ini dengan baik sehingga pulau ini menjadi terkenal kerana keindahan alamnya. Selain itu di pulau ini juga masih sering ditemui penyu-penyu melepaskan telurnya.
Wittighausen

Wittighausen merupakan sebuah kota terletak di Main-Tauber-Kreis, Baden-Württemberg, Jerman.
Hasparren

Hasparren merupakan sebuah komun di jabatan Pyrénées-Atlantiques di barat-daya Perancis.
Serigala hitam Florida

Kontroversi spesies

Ia pernah sekali disangkakan sebagai satu subspesies serigala merah, yang terutamanya tinggal di Texas, dan bahawa suatu ubahan pada warnanya membawa kepada penciptaan serigala hitam Florida. Satu spesies berwarna merah, dikenali sebagai serigala merah Florida, pernah menghuni Florida juga, tetapi juga pupus pada 1921. Kedua-dua spesies dipercayai, sebalik menjadi subspesies serigala merah, sebenarnya merupakan sejenis koyote, yang membawa kepada perubahan nama trinomial kepada Canis niger niger. Walau bagaimanapun, perubahan ini dijadikan tidak sah oleh Suruhanjaya Antarabangsa tentang Tatanama Zoologi pada 1957, kerana ternyata bahawa serigala hitam Florida, bersama dengan serigala merah dan serigala Gregory sebenarnya tidak berkaitan dengan mana-mana spesies yang diketahui, atau kaitan tersebut tidak boleh dibuktikan.
Gentian kaca

Gentian kaca (bahasa Inggeris: Fiberglass) merupakan satu bahan gentian yang diperbuat daripada kaca yang sangat halus. Ia digunakan sebagai agen menguat di dalam banyak produk-produk polimer; yang mana menghasilkan bahan komposit. Polimer-polimer seperti polimer diperkuat gentian (fiber-reinforced polymer atau FRP) atau plastik diperkuat kaca (glass-reinforced plastic atau GRP), lebih dikenali umum dengan nama "gentian kaca". Sejak berzaman, para pembuat kaca melakukan ujian dengan gentian kaca, tetapi pengeluaran besar-besaran gentian kaca hanya dapat dilakukan dengan penciptaan alatan mesin yang lebih baik. Pada tahun 1893, Edward Drummond Libbey telah mempamerkan satu pakaian di Pameran Dunia Columbia yang menggabungkan gentian kaca dengan gentian-gentian tekstur diameter dan sutera. Ia pertama kali dipakai oleh artis wanita popular pada waktu itu Georgia Cayvan.
Apa yang kini dikenali sebagai "gentian kaca" pada hari ini, telah dicipta pada tahun 1938 oleh Russell Games Slayter dari Owens-Corning sebagai satu bahan untuk digunakan sebagai penebat. Ia telah dipasarkan di bawah jenama Fiberglas, yang mana menjadi jenama umum. Sesuatu yang lebih kurang sama, tetapi dengan menggunakan teknologi yang lebih mahal telah digunakan untuk aplikasi yang memerlukan kekuatan yang sangat tinggi dan ringan telah menghasilkan gentian karbon.

Kegunaan

Gentian kaca banyak digunakan untuk menghasilkan tikar, penebat haba, penebat elektrik, memperkuatkan pelbagai jenis bahan, tiang khemah, penyerap bunyi, fabrik rintangan haba dan karat, fabrik berkuatan tinggi, anak panah, busur dan busur silang, panel bumbung lut sinar, badan kereta dan badan bot.
Robert Phang

Tan Sri Robert Phang (71) seorang anggota jawatankuasa penasihat Suruhanjaya Pencegahan Rasuah Malaysia (SPRM) dan penerbit akhbar harian berbahasa Inggeris The Star. Beliau adalah pengerusi Social Care Foundation.

Disaman

Robert Phang disaman oleh Datuk Dr Wee Kah Seong berhubung artikel skandal PKFZ pada 9 Februari 2010. Peguam Gobind Singh Deo dan Ang Hean Leng mewakili Robert Phang, manakala Yee Mei Ken dan Chai Siew Wan mewakili Star Publications.
PKFZ itu telah diberi liputan meluas oleh media kerana ia mempunyai kaitan dengan perbelanjaan awam serta kepentingan awam dan sebagai anggota panel SPRM, beliau bertanggungjawab memberi respons terhadap isu itu bagi menggalakkan orang ramai tampil membantu SPRM dalam menyiasat kes berkenaan.
Saint-Jean-du-Bois

Saint-Jean-du-Bois merupakan sebuah komun di jabatan Pays-de-la-Loire di barat-laut Perancis.
Shimpei Fukuoka

Kerjaya kelab

Shimpei Fukuoka memulakan kerjaya profesionalnya pada tahun 2018 ketika bersama Kyoto Sanga FC.
Tutow

Tutow merupakan sebuah kawasan perbandaran terletak di daerah Vorpommern-Greifswald, Mecklenburg-Vorpommern, Jerman.
Pokok Saga Daun Tumpul

Alkaloid

Beberapa akaloid telah diasingkan dari Adenanthera pavonina termasuk pilocarpine, pilocarpidine dan physostigmine.

Kegunaan

Pokok ini berguna bagi pengikat nitrogen, dan sering dituai bagi makanan ternakan, tumbuhan perubatan, dan tanaman hiasan taman dan pokok di bandar. Biji benihnya yang cantik digunakan sebagai manik dan bagi rantai, dan kualiti berzatnya (biji benih mentah adalah beracun tetapi boleh dimakan selepas di masak), telah menyumbang bagi penyebarannya. E. J. H. Corner menyatakan bahawa di India, biji benihnya telah digunakan selama wujudnya rekod sejarah sebagai unit berat bagi ukuran kecil, bagi emas contohnya. Nama Melayu bagi pokok ini, saga, telah dijejak pada perkataan Arab bagi 'tukang emas'. Ia juga merupakan nama kereta pertama Malaysia, Proton Saga.
Bunga kecil, kekuningan tumbuh dalam rimbunan kepala bunga melendut seperti ekor tikus. Pod melengkung tergantung, dengan kembung bertentangan bagi setiap biji benih, pecah dua setiap satu mendedahkan biji benih merah saga yang keras. Pucuknya boleh dimasak dan dimakan. Kayunya yang amat keras digunakan bagi menghasilkan bot, perabut dan kayu api.
Pokok ini digunakan bagi menghasilkan sabun,  dan pewarna merah boleh dihasilkan dari pokoknya.
Dos tinggi hasilan biji benih menunjukkna kesan antioksida dalam kajian pada tikus.
Nasihat Pemeliharaan Agama

Ringkasan

Buku ini membincangkan mengenai Adab Kanak-Kanak, hasil penulisan Sultan Alauddin Sulaiman Shah Selangor. Dari koleksi kitab Melayu / Jawi (Terbitan Khazanah Fathaniyah).
Algadefe

Algadefe merupakan sebuah kawasan perbandaran di Sepanyol di León, di komuniti autonomi Castile dan León.
Siero

Siero merupakan sebuah kawasan perbandaran yang terletak di wilayah autonomi Asturias, Sepanyol
Jasterek Itam

Jasterek Itam atau juga dikenali sebagai Ajas merupakan salah seorang anggota bagi kumpulan Jelmol, iaitu satu kumpulan penyanyi di Malaysia.
Jasterek Itam merupakan penyanyi utama bagi kumpulan Jelmol itu.
Kampung Merbau Chondong

Poskod

Poskod yang digunakan di Kampung Merbau Chondong, Pulai Chondong, Kelantan adalah 16600.
Breme

Breme merupakan kawasan (munisipaliti) di Wilayah Pavia di Itali wilayah Lombardy, berdekatan 60 km baratdaya Milan dan 40 km barat Pavia. Pada 31 Disember 2004, daerah ini mempunyai populasi sebanyak 889 dan kawasan 19.2 km².
Breme bersempadan dengan munisipaliti: Candia Lomellina, Frassineto Po, Sartirana Lomellina, Valle Lomellina, Valmacca.
Asaari Muhammad

Biografi

Asaari Muhammad dilahirkan di Kampung Pilin, Rembau, Negeri Sembilan. Beliau lebih dipelihara oleh bapa saudaranya, Lebai Ibrahim yang tidak mempunyai anak. Di Kampung Pilin inilah beliau diperkenalkan dengan wirid Aurad Muhamadiah oleh bapa saudaranya. Di Kampung Pilin juga ada seorang ulama yang dihantar oleh Syeikh Muhammad bin Abdullah As Suhaimi iaitu Kiyai Shahid. Beliaulah yang menjodohkan ayah Asaari dengan ibunya.
Pada tahun 1952 ketika berada di darjah 6, beliau berpindah ke Segambut, Kuala Lumpur.
Pada tahun 1954-1958, beliau belajar di Madrasah Hishamuddin, Kelang. Bapanya bekerja sebagai Kastam di Kuala Kelang. Ketika di Pilin, bapanya bertugas sebagai kastam di Lubuk China.
Pada tahun 1956, beliau menjadi guru kerajaan di Sekolah Kampung Sungai Udang, Teluk Pulai, Kelang, Selangor.
Ketika ini, beliau berkenalan dengan cucu Syeikh Muhammad bin Abdullah As Shuhaimi yang bernama Muhamad Abdullah Khairillah bin Muhamad. Ketika ini, beliau mendapat banyak maklumat tambahan mengenai wirid Aurad Muhamadiah. 
Pada tahun 1958, beliau telah membaca buku karangan Ustaz Taha Suhaimi di Singapura yang mendakwa datuknya bakal menjadi Imam Mahdi.
Abuya Asaari Muhamad pernah belajar dengan kitab-kitab seperti Hayatul Islam, Al Alqaid Al Durriyah, Ukbudi Ummu Al Barahin, Aqidah al Najin, Nasafi dan Risalah Tauhid yang dikeluarkan oleh Jabatan Agama Islam Johor. Beliau memimpin Darul Arqam selama 26 tahun (dari 1968 hingga 1994).

Kumpulan Rufaqa

Pada 2006, beliau dituduh cuba menghidupkan semula pertubuhan al-Arqam dengan nama baru Kumpulan Rufaqa. Lantaran itu, Rufaqa diserbu oleh pegawai Jabatan Agama Islam Selangor dan beberapa pemimpinnya telah didakwa.

Kematian

Beliau meninggal dunia pada 13 Mei 2010 pukul 2.10 petang di Ipoh Specialist Center atas jangkitan paru-paru.
Pekan Chodoi

Pentadbiran

Pekan Chodoi merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Kuala Langat.
Kampong Pitau Lambang

Pentadbiran

Dari segi pentadbiran, Kampong Pitau Lambang terletak dalam Mukim Ukong. Mukim Ukong merupakan salah satu dari 38 mukim yang terdapat di Brunei. Mukim Ukong pula dari segi pentadbiran terletak dalam Daerah Tutong, Brunei.
Nikon D700

Anugerah

Nikon D700 telah diuji oleh banyak pengulas bebas dan memberi markah yang tinggi. Ia mencapai ranking teratas di kedudukan sensor DxOmark dan kini di tangga kesembilan belakang Nikon D3 , Nikon D3S , Nikon D3X dan Pentax K-5.
Kamera ini menerima beberapa anugerah, termasuk dari Review Fotografi Digital "Highly Recommended"
Burung Rembah Bukit

Ciri-ciri

Burung Rembah Bukit ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Rembah Bukit adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Rembah Bukit tidak bergigi.

Pembiakan

Burung Rembah Bukit membiak dengan bertelur. Telur Burung Rembah Bukit bercangkerang keras.
Matsushige, Tokushima

Pengangkutan

Pekan ini menempatkan Lapangan Terbang Tokushima yang menyediakan penerbangan domestik ke Tokyo (Haneda), Fukuoka dan Sapporo.
Lal Gopalganj Nindaura

Demografik 2001

Menurut bancian India pada tahun 2001, Lal Gopalganj Nindaura memiliki bilangan penduduk seramai 22,739. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Lal Gopalganj Nindaura memiliki kadar pendidikan (kebolehan membaca) 50%, di bawah kadar purata kebangsaan 59.5%; dengan 62% lelaki dan 38% wanita mampu membaca. 18% dari populasi berusia di bawah 6 tahun. (2001)
Gunung Pongapu

Pengenalan

Gunung Pongapu adalah sebuah gunung yang terletak di daerah Ulubongka, regensi Poso, pulau Sulawesi, Indonesia.
Gunung Pongapu mempunyai ketinggian setinggi 1500 meter.

==Ulasan == Lihat juga Daftar gunung di Sulawesi
Tarian Tumbu Tanah

Tarian Tumbu Tanah atau Dansa Tumbu Tana merupakan tarian tradisional khas masyarakat Arfak yang tinggal di Manokwari. Tarian ini juga dikenali dengan nama tarian ular kerana formasi tarian ini membentuk seekor ular yang melilit badannya di atas pokok. Tarian Tumbu Tanah biasanya dipersembahkan untuk menyambut acara-acara penting, iaitu menyambut tetamu dari luar lingkungan masyarakat Arfak, kemenangan perang, dan perayaan pesta perkahwinan. Tarian Tumbu Tanah merupakan jati diri masyarakat Arfak kerana semua gerakan, formasi, iringan lagu, alat muzik, serta hiasan dalam tarian Tumbu Tanah merupakan ciri khas masyarakat Arfak yang membezakannya dengan tarian suku-suku lain di daerah Papua.
Kawasan Bandar Hamilton

Zon Bandar Hamilton

Zon Bandar Hamilton, dengan populasi seramai 176,900, termasuk Bandar Hamilton, bandar Ngaruawahia, Taupiri, Horitiu, Gordonton, Ohaupo, Ngahinapouri, Te Kowhai, Whatawhata, Matangi, Tauwhare, Rukuhia dan kawasan luar bandar sekitar.

Zon Bandar Cambridge

Zon Bandar Cambridge, dengan populasi seramai 16,950, termasuk bandar Cambridge dan kawasan luar bandar di utara dan barat.
Ispaster

Ispaster merupakan sebuah kawasan perbandaran di Sepanyol di Biscay, di komuniti autonomi Basque.
Saint-Bonnet-de-Joux

Saint-Bonnet-de-Joux ialah komun di jabatan Saône-et-Loire dan di kawasan Bourgogne di timur Perancis.
Mars Polar Lander

Mars Polar Lander (Pendarat Kutub Marikh, juga dikenali sebagai Mars Surveyor '98 Lander, Pendarat Peninjau Marikh '98) ialah sebuah pendarat kapal angkasa lepas robotik berat 290 kilogram yang dilancar oleh NASA pada 3 Januari 1999 untuk mengkaji tanah dan iklim wilayah Planum Australe yang terletak pada kutub selatan Marikh. Kajian ini ialah sebahagian daripada misi peninjau Marikh '98. Walau bagaimanapun, pendarat ini gagal berhubung semuala dengan pusat kawalan Bumi pada 3 Disember 1999 selepas fasa penurunananya dijangkakan selesai. Ditetapkan bahawa penyebab kegagalan berkemungkinan besar berpunca daripada kegagalan mematikan enjin sebelum pendarat sampai ke permukaan Marikh, dan ini memyebabkan pesawat itu menghentam permukaan pada halaju tinggi.
Miley Cyrus

Biografi

Miley adalah anak dari penyanyi country terkenal Billy Ray Cyrus dengan isterinya, Leticia "Tish" Cyrus. Beliau turut mempunyai beberapa orang adik-beradik iaitu Noah Lindsey Cyrus, Brandi Cyrus, dan Christopher Cody Cyrus. Beliau digelar Miley kerana dahulu beliau selalu tersenyum sewaktu dia masih kecil. Beliau juga bersahabat dengan Emily Osment dan Mitchel Musso.

Kerjaya

Miley mulai berlakon buat pertama kali dengan membintangi siri TV Doc. Beliau kemudian membintangi filem Big Fish dan juga beberapa iklan komersil. Beliau mengikuti pelbagai uji bakat Disney sewaktu berusia 11 tahun. Namun, Disney menganggap beliau terlalu muda. Walau bagaimanapun, semangat Cyrus untuk membintangi siri TV membuatkan Disney memanggilnya kembali untuk uji bakat peranan menerusi Hannah Montana. Walt Disney Records turut melancarkan bunyi runut Hannah Montana di mana Cyrus menyanyikan 8 lagu sebagai Hannah Montana, dan 1 duet bersama ayahnya. Lapan bulan kemudian, album Hannah Montana 2: Meet Miley Cyrus dilancarkan. Pada bulan Disember 2007, majalah Forbes melaporkan hasil kekayaannya ialah 3.5 juta dolar AS, dan melayakkan beliau menduduki tangga ke-17 sebagai 'Artis di bawah usia 25 tahun yang berpendapatan tinggi'.
Lucey, Savoie

Lucey ialah sebuah komun di jabatan Savoie di bahagian Rhône-Alpes, tenggara Perancis.
Spektrometer

Spektrometer (spektrofotometer, spektrograf atau spektroskop) adalah alat yang digunakan untuk mengukur ciri cahaya pada bahagian tertentu spektrum elektromagnet, lazimnya digunakan dalam analisis spektroskopik untuk mengenal pasti bahan.
Burung Kedidi Hijau

Ciri-ciri

Burung Kedidi Hijau ialah haiwan berdarah panas, mempunyai sayap dan tubuh yang diselubungi bulu pelepah. Burung Kedidi Hijau mempunyai paruh tanpa gigi.
Jantung Burung Kedidi Hijau terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan

Sebagai burung, Burung Kedidi Hijau membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.
Hoya-Gonzalo

Hoya-Gonzalo merupakan sebuah kawasan perbandaran di Sepanyol di Albacete, di komuniti autonomi Castile-La Mancha.
Pamulihan, Cisurupan

Poskod

Poskod yang digunakan di Pamulihan adalah 44163. Terdapat buah desa di dalam daerah kecamatan Cisurupan.
Sumber Waras

Poskod

Poskod yang digunakan di Sumber Waras adalah 42391. Terdapat 14 buah desa di dalam daerah kecamatan Malingping.
Filem Ironclad: Battle for Blood

Pelakon

Filem ini turut disertai oleh beberapa orang pelakon terkenal, antaranya adalah Rosie Day, Tom Austen, Tom Rhys Harries

Ringkasan

Seorang yang selamat dari Pengepungan Besar di Istana kota Rochester berjuang untuk menyelamatkan pauknya dari penyerang Celtic. Susulan bagi filem Ironclad, 2011."
Nulles

Nulles merupakan sebuah kawasan perbandaran yang terletak di Sepanyol dalam daerah Alt Camp, wilayah Catalonia.
Tüttendorf

Tüttendorf merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Serpong

Poskod

Poskod yang digunakan di Serpong adalah 15311. Terdapat 9 buah desa di dalam daerah kecamatan Serpong.
Filem re: solve

Pelakon

Para pelakon yang berlakon di dalam filem ini termasuk Chris Lee Chih Cheng, Yuan Shuai, Mico Chang Wei Chun, Jimmy Wong, Pamelyn Chee, Sunny Pang, Zheng Ge Ping, Zhu Houren

Penerbitan

Filem re: solve ini , yang masa tayangannya sepanjang 100 minit ini dihasilkan oleh Red Action Entertainment, Jf Lennon & Associates, Bettermen, dan syarikat pengedarnya adalah -.

Tayangan

Filem terbitan Red Action Entertainment, Jf Lennon & Associates, Bettermen ini dihasilkan untuk tayangan umum dalam format DCP.
Lakhna

Demografik 2001

Menurut bancian India pada tahun 2001, Lakhna memiliki bilangan penduduk seramai 10,452. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Lakhna memiliki kadar pendidikan (kebolehan membaca) 69%, melebihi kadar purata kebangsaan 59.5%; dengan 56% lelaki dan 44% wanita mampu membaca. 15% dari populasi berusia di bawah 6 tahun. (2001)